    

Програма за развитие на селските райони.

Европейски земеделски фонд за развитие на селските райони – Европа инвестира в селските райони

**О Б Я В А**

**МЕСТНА ИНИЦИАТИВНА ГРУПА - ТРОЯН, АПРИЛЦИ, УГЪРЧИН**

**Открива процедура за подбор на проектни предложения**

**за предОставяне на безвъзмездна финансова помощ**

**BG06RDNP001-19.615 МИГ-Троян, Априлци, Угърчин М 7.5.”Инвестиции за публично ползване в инфраструктура за отдих, туристическа инфраструктура”**

Сдружение „Местна инициативна група - Троян, Априлци, Угърчин” открива процедура за подбор на проектни предложения **BG06RDNP001-19.615 - МИГ-Троян, Априлци, Угърчин М 7.5.”Инвестиции за публично ползване в инфраструктура за отдих, туристическа инфраструктура”**

**Оперативна програма:** ПРОГРАМА ЗА РАЗВИТИЕ НА СЕЛСКИТЕ РАЙОНИ 2014 -2020 г.

**Приоритетна ос** : МЯРКА 19 ВОДЕНО ОТ ОБЩНОСТИТЕ МЕСТНО РАЗВИТИЕ

**Основната цел на процедурата:**

Туризмът е сред приоритетите за развитие на територията на МИГ. С прилагането на Мярка 7.5 "Инвестиции за публично ползване в инфраструктура за отдих, туристическа инфраструктура" се цели:

* постигане на балансирано и устойчиво развитие на територията;
* развитието на туризма в района да се обвърже с националните и европейски културни и туристически маршрути и с развитите туристически зони, за да получат шанс за адекватно експониране и популяризиране на ценностите.

**Обхват на мярката** – цялата територия на Сдружение „МИГ - Троян, Априлци, Угърчин“

Процедурата за безвъзмездна финансова помощ **се реализира с финансовата подкрепа на Европейския земеделски фонд за развитие на селските райони.**

**1. НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР**

***Мярка 7.5 "Инвестиции за публично ползване в инфраструктура за отдих, туристическа инфраструктура"***

**2. ДОПУСТИМИ КАНДИДАТИ**

* Общините Троян, Априлци, Угърчин;
* Юридически лица с нестопанска цел

**3. ДОПУСТИМИ ДЕЙНОСТИ**

1) Изграждане, реконструкция, ремонт, закупуване на оборудване и/или обзавеждане на туристически информационни центрове;

2) Изграждане, реконструкция, ремонт, закупуване на оборудване и/или обзавеждане на посетителските центрове за представяне и експониране на местното природно и културно наследство;

3) Изграждане, реконструкция, ремонт, закупуване на оборудване и/или обзавеждане на центровете за изкуство и занаяти с туристическа цел;

4) Изграждане, реконструкция, ремонт и закупуване на съоръжения за туристически атракции, които са свързани с местното природно, културно и/или историческо наследство и предоставящи услуги с познавателна или образователна цел;

5) Изграждане, реконструкция, ремонт и закупуване на съоръжения за туристическа инфраструктура (информационни табели и пътепоказатели за туристическите места и маршрути, съоръжения за безопасност, велоалеи и туристически пътеки).

**4. ДОПУСТИМИ РАЗХОДИ**

1. Изграждането, включително отпускането на лизинг, или подобренията на недвижимо имущество;

2. Закупуването или вземането на лизинг на нови машини и оборудване, обзавеждане до пазарната цена на актива;

3. Общи разходи, свързани с изброените по-горе, например хонорари на архитекти, инженери и консултанти, хонорари, свързани с консултации относно екологичната и икономическата устойчивост;

4. Следните нематериални инвестиции: придобиването или развитието на компютърен софтуер и придобиването на патенти, лицензи, авторски права, търговски марки.

Разходите по т. „3“ не трябва да надхвърлят 12% от сумата на разходите по т. „1“, „2“ и „4“.

Консултациите, по точка "3“ се състоят от разработване на бизнес план, включващ предпроектни изследвания и маркетингови стратегии или попълване на Анализ-разходи-ползи (Финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението, и отчитане на дейностите по проекта до изплащане на помощта и не следва да надхвърлят 5 на сто от стойността на допустимите разходи.

Оперативните разходи, свързани с предоставянето на услугите са недопустими за подпомагане по подмярката.

Разходи различни от посочените в т. „2“, свързани с договора за лизинг, например марж на лизингодателя, разходи за рефинансиране на лихви, административни разходи и разходи за застраховка са недопустими за подпомагане по подмярката.

Разходите за ДДС са допустими в случаите, когато не подлежат на възстановяване в съответствие с националното законодателство в областта на ДДС.

**5. ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ**

В съответствие с разпоредбите на чл. 42, ал. 4 на ПМС 161/2016 процедурата по ***Мярка 7.5 "Инвестиции за публично ползване в инфраструктура за отдих, туристическа инфраструктура“,*** за подбор на проектни предложения в изпълнение на СВОМР е с **няколко срока** за кандидатстване, както следва:

**Първи краен срок за кандидатстване:**

Общ размер на безвъзмездна финансова помощ от стратегията за ВОМР по настоящата процедура – 70 376,16 лева /100 % от предвидената БФП/.

Начален срок за подаване на проектните предложения: **от 06.10.2022 г.**

Краен срок за подаване на проектни предложения: **до 16:30 часа на 07.11.2022 г.**

**Втори/Трети краен срок за кандидатстване:**

В случай, че е налице неусвоен финансов ресурс от първия краен срок на кандидатстване, МИГ предвижда втори/трети краен срок през 2023 г., при същите условия според одобрения Индикативен график за прием на проектни предложения за съответната година.

**Място на подаване на проектните предложения:** Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020)**единствено с използването на Квалифициран електронен подпис (КЕП), чрез модула „Е-кандидатстване“ на следния интернет адрес: [https://eumis2020.government.bg](https://eumis2020.government.bg/).

**6. БЮДЖЕТ НА ПРИЕМА**

**Бюджетът по процедурата е: 70 376,16 лева.**

**7. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ**

**Минимумът** на общите допустими разходи на едно проектно предложение: 20 000,00 лева

**Максимумът** на общите допустими разходи на едно проектно предложение: 120 000,00 лева

**Интензитет на подпомагане:** За бенефициенти общини и ЮЛНЦ финансовата помощ е в размер на 100% от общия размер на допустимите за финансово подпомагане разходи за проекти, които след извършване на инвестицията не генерират нетни приходи.

**8. КРИТЕРИИ ЗА ИЗБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ**

|  |  |  |
| --- | --- | --- |
| **№** | **Критерии** | **Точки** |
| 1. **Проектът е предложен от бенефициент**
 | **10** |
| * НПО
 | 10 |
| * Община
 | 5 |
| 1. **Проектът се изпълнява в населено място различно от общинския център**
 | **10** |
| 1. **Проектът предлага инвестиции в туристически атракции/услуги, които са значими за идентичността на района (местни обичаи и занаяти) – 20т.:**
 | **20** |
| * Проектът предвижда дейности и инвестиции, чиито обект и резултати са с регионален характер / на територията на МИГ и извън обхвата на МИГ;
 |  до 20 |
| * Проектът предвижда дейности и инвестиции, чиито обект и резултати са с териториален характер /на общината/;
 | до 15 т. |
| * Проектът предвижда дейности и инвестиции, чиито обект и резултати са с местен характер / на населеното място/;
 |  до 10 т. |
| 1. **Проектът подобрява качеството на живот и отговаря на потребностите на големи групи от хора – 15 т.**
 | **15** |
| * Повече от 1000 човека
 | 15 |
| * Повече от 500 човека
 | 10 |
| * До 500 човека
 | до 5 |
| 1. **Дейностите по проекта са за развитие/предоставяне на услуги на уязвими групи от населението 20 т.:**
 | **20** |
| * Подкрепят се повече от 1 група
 | 20 |
| * Подкрепят се 1 група
 | 10 |
| 1. **Проектът предлага нови инициативи за повишаване на качеството на живот в района 15 т.:**
 | **15** |
| * На територията на МИГ
 | 15 |
| * На част от територията на МИГ
 | 10 |
| * На едно населено място
 | 5 |
| 1. **Проектът е консултиран с местната общност**
 | **10** |
| * Проектът е консултиран с местната общност
 | 10 |
|  | **Обща оценка** | **100** |

**ВАЖНО!: Максималният брой точки, който може да получи едно проектно предложение е 100 точки.**

**На основание Решение на КВО на МИГ от заседание, състояло се на 29.10.2020 г. за да бъде предложено за финансиране едно проектно предложение, общата крайна оценка на етап техническа и финансова оценка трябва да е равна или по-голяма от 30 т.**

Проектите се класират от КППП в низходящ ред съобразно получения брой точки на етап техническата и финансовата оценки, до размера на определения бюджет по обявата за прием. При недостиг на средства за финансиране на всички одобрени проектни предложения КППП изготвя списък с резервни проекти в низходящ ред на получените оценки, отговарящи на условията за финансиране.

**Специфични документи, доказващи съответствие с критериите за подбор на проекти:**

1. Справка за населението в населеното/ните място/места, разположено/ни на територията (по данни на Националния статистически институт към края на годината, предхождаща датата на кандидатстване), което ще се възползва от резултатите от проекта.

*Изискуем/и документ/и за покриване на критерии за оценка № 3 и № 4.*

2. Обосновка, доказваща, че дейностите по проекта са за развитие/предоставяне на услуги на уязвими групи от населението.

*Изискуем/и документ/и за покриване на критерий за оценка № 5.*

3. Обосновка, доказваща, че проектът предлага нови инициативи за повишаване на качеството на живот в района и за обхванатата територия от проекта.

*Изискуем/и документ/и за покриване на критерий за оценка № 6.*

4. Протокол и/или снимков материал и/или списък на участниците и/или скрийншот от интернет и/или публикация в медия, доказващи, че проектът е консултиран с местната общност.

*Изискуем/и документ/и за покриване на критерий за оценка № 7.*

**9. ЛИЦЕ/А ЗА КОНТАКТ И МЯСТО ЗА ДОСТЪП ДО ПОДРОБНА ИНФОРМАЦИЯ**

Лице за контакт: Стелиана Бошнякова, тел. 0878 279 643; е-mail: migta@abv.bg

Пълният пакет документи за кандидатстване са публикувани на следните интернет адреси:

* на сайта на Сдружение „МИГ – Троян, Априлци, Угърчин - <http://www.migta.eu/>;
* на сайта на ИСУН <https://eumis2020.government.bg/bg/s/Procedure/Active>

**10. НАЧИН ЗА ПОДАВАНЕ НА ПРОЕКТНИ ПРЕДЛОЖЕНИЯ**

Подаването на проектно предложение по настоящата процедура се извършва по изцяло електронен път чрез **Информационната система за управление и наблюдение на Структурните инструменти на ЕС в България (ИСУН 2020).**